《题东山》
宋代·俞烈

文会得吾党，净居清书长。
平生爱山僻，暇日聊徜徉。
风流谢康爱，肥遯计亦良。
钟鼎成淹留，江湖晚相望。
山色青未改，山名久愈彰。
松风度晚曲，岩花弄晨妆。
尚疑缥缈人，髻鬟下鸣当。
凄凉怀古恨，野水涵方塘。
功名不作难，出处何可忘。
人自草木腐，看渠日争光。
香消酒力微，缘阴听圆吭。
悠然发遐想，莞尔还成章。
归管有清泚，濯缨咏沧浪。

作者简介：（?—1213）临安人，字若晦，号盘隐居士。孝宗淳熙八年进士。光宗时以秘书郎出守嘉兴，上供及额即止，不苛取以邀赏。为司封郎官，寻借户部尚书，以忤韩侂胄罢。宁宗嘉定初知镇江府，抚辑流民有方。后权吏部侍郎兼中书舍人，于滥恩斜封，多格阻不行。有《盘隐诗编》、《掖垣制草奏议》、《北征集》等。